hp-ს 3D ოთახის გახსნა
2013-12-11 10:25 (Asia/Dubai)
11 დეკემბერს, 17:00-ზე, hp-ს 3D ოთახი ოფიციალურად გაიხსნება ილიას სახელმწიფო უნივერსიტეტში. hp-ს 3D ოთახი აღჭურვილი იქნება უახლესი hp კომპიუტერებით. hp-ს ოთახის გახსნა კავკასიის რეგიონში პირველი პრეცედენტია.
ღონისძიებაზე ილიას სახელმწიფო უნივერსიტეტის საინჟინრო ფაკულტეტი წარადგენს თავის უახლეს სტრატეგიას: „3D-დან 4D-მდე“. სტრატეგიის მიხედვით საინჟინრო ფაკულტეტის ყველა პირველკურსელი გაივლის 3D მოდელირების კურსს.
hp-ს 3D ოთახი გაწყობილი იქნება საინჟინრო ფაკულტეტის სხვადასხვა პროგრამების კრეატიული და საინფორმაციო პოსტერებით.hp-ს 3D ოთახის გახსნის ცერემონიას დაესწრებიან: ილიაუნის აკადემიური და ადმნისტრაციული პერსონალი, სტუდენტები, hp-ს ოფიციალური წარმომადგენლები, საქართველოს განათლებისა და მეცნიერების წარმომადგენლები და ჟურნალისტები.
ღონისძიებაზე მოხდება ილიას სახელმწიფო უნივერსიტეტის სამი სტუდენტის დაჯილდოვება hp-ს წარმომადგენლების მხრიდან.

სამეცნიერო სემინარი
2013-12-12 14:12
2013 წლის 16 დეკემბერს ილიას სახელმწიფო უნივერსიტეტის ბოტანიკის ინსტიტუტში ჩატარდება სამეცნიერო სემინარი. მოხსენებებს წაიკითხავენ მცენარეთა გენეტიკური რესურსების განყოფილების თანამშრომლები:
1. მაია ახალკაცი – მცენარეთა გენეტიკური რესურსების განყოფილების მიმართულებები.
2. ნანა შაქარიშვილი – მცენარეთა რეპროდუქციის საკითხების შესწავლა.
3. ევგენია ბაიაშვილი – თბილისის მიდამოების ეკონომიკური: სამკურნალო, სასოფლო-სამეურნეო და დეკორატიული მცენარეების ველური მონათესავე სახეობების (ხეები და ბუჩქები) შესწავლა.
4. ლამარა მაზანიშვილი – კულტურულ მცენარეთა ხორბლის და ქერის კოლექციის გამრავლება-განახლება
5. თამარ გირგვლიანი – ზემო სვანეთის მარცვლოვანი და სამარცვლე-პარკოსანი კულტურების მიმოხილვა.
6. ნატალია ტოგონიძე – მცენარეთა სახეობრივი მრავალფეროვნების ცვლილება ტყის ბუნებრივი აღდგენის მიმდინარეობისას.
7. თამარ ბრაგვაძე, ნათია ჩიხელიძე – ალერგიული მტვრის მონიტორინგის წლიური შედეგები.
მისამართი: ბოტანიკური ქუჩა No 1, ბოტანიკის ინსტიტუტის ჰერბარიუმის შენობის მე-2-ე სართული. დასაწყისი 15:00 საათზე.

კონკურსი - ფოტო ამბები
2013-12-13 12:40
13 დეკემბერს, 15:00 საათზე, A კორპუსში, 101 აუდიტორიაში გაიმართება სემიოტიკის კვლევითი ცენტრის საინფორმაციო შეხვედრა კონკურსს “ფოტო ამბები” დაკავშირებით.
შეხვედრაზე მოწვეულები იქნებიან სტუდენტი-მწერლები და სტუდენტი-ფოტოგრაფები, შეგიძლიათ მობრძანდეთ და აირჩიოთ ერთმანეთი.

საინფორმაციო შეხვედრა - ერაზმუს მუნდუსი
2013-12-13 15:59
მოგესალმებით და გაცნობებთ, რომ 2013 წლის 16 დეკემბერს, 16:00 საათზე, ილიას სახელმწიფო უნივერსიტეტის G106 აუდიტორიაში (ჩოლოყაშვილის 3/5) გაიმართება Erasmus Mundus-ის მეორე აქტივობის პროექტების ALRAKIS II, EUROEAST, ELECTRA საინფორმაციო შეხვედრა.
შეგახსენებთ, რომ პროგრამა გულისხმობს ბაკალავრების, მაგისტრანტების, დოქტორანტების, პოსტ-დოქტორანტებისა დააკადემიური/ადმინისტრაციული პერსონალის მობილობას ევროპული ქვეყნების სხვადასხვა უმაღლეს საგანმანათლებლო დაწესებულებებში.
კონკურსში გამარჯვებულებს პროგრამის ფარგლებში დაენიშნებათ სტიპენდია. ამასთანავე, პროგრამა ანაზღაურებს მგზავრობისა და მასთან დაკავშირებულ ხარჯებს, ფარავს მობილობის პერიოდში დაზღვევისა და სწავლის საფასურს.
განაცხადების მიღება ხდება ელექტრონულად:
ALRAKIS II – http://www.alrakis2.eu/index.asp?p=1763&a=1744
EUROEAST – https://emecw.gis.lu.se/apply/?lot=EUROEAST
ELECTRA – https://emecw.gis.lu.se/apply/?lot=ELECTRA

კონკურსში მონაწილეთა შერჩევა მოხდება წარდგენილი საბუთების საფუძველზე.
განაცხადების მიღების ბოლო ვადაა:
ALRAKIS II – 2014 წლის 12 იანვარი.
EUROEAST – 2014 წლის 3 თებერვალი.
ELECTRA – 2014 წლის 31 იანვარი.
პროექტების შესახებ დეტალური ინფორმაცია იხილეთ შესაბამის ვებგვერდებზე:
ALRAKIS II – http://www.alrakis2.eu/index.asp?p=1733&a=1733
EUROEAST – http://www.euroeast.polito.it/
ELECTRA – http://www.electra-project.eu/
დამატებითი შეკითხვების შემთხვევაში მიმართეთ ილიას სახელმწიფო უნივერსიტეტის განვითარებისა და საგარეო ურთიერთობების სამსახურს:
მისამართი: ჩოლოყაშვილის 3/5, ოთახი E105
ტელ: 214 13 88
ელ-ფოსტა:
ALRAKIS II – alrakis@iliauni.edu.ge
EUROEAST – euroeast@iliauni.edu.ge ~
ELECTRA – electra@iliauni.edu.ge,

"ცნობიერების ფილოსოფია. ქრესტომათია" - წიგნის პრეზენტაცია
2013-12-16 12:33
ილიას სახელმწიფო უნივერსიტეტის სავლე წერეთლის ფილოსოფიის ინსტიტუტი გიწვევთ წიგნის პრეზენტაციაზე “ცნობიერების ფილოსოფია. ქრესტომათია”, რომელიც მოამზადა და თარგმნა ილიას სახელმწიფო უნივერსიტეტის ასოცირებულმა პროფესორმა თამარ ცხადაძემ.
პრეზენტაცია გაიმართება 19 დეკემბერს, 17:00 წიგნის მაღაზია “ლიგამუსში”, მესამე სართულზე.
დასწრება თავისუფალია

თარგმანების კრებულის პრეზენტაცია
2013-12-16 12:39
ილიას სახელმწიფო უნივერსიტეტის სავლე წერეთლის ფილოსოფიის ინსტიტუტი ოთხშაბათს, 18 დეკემბერს 17:00 გიწვევთ წიგნის მაღაზია “ლიგამუსში” (III სართული) თარგმანების კრებულის პრეზენტაციაზე ”ბიბლია პოსტმოდერნული პერსპექტივიდან”. კრებულში შესულია უმბერტო ეკოს, რენე ჟირარის, იულია კრისტევას, ჟაკ ლაკანის, ჟაკ დერიდას, ჰანს ბლუმენბერგის, მარსელ ჰენაფის, მორის ბლანშოს, ალენ ბადიუს, ჟან-ლიუკ ნანსის და ემანუელ ლევინასის ტექსტები ბიბლიური ტექსტისა და საკრალურის მნიშვნელობის გადააზრების შესახებ, რომლებიც ქართულად პირველად ითარგმნა.
დასწრება თავისუფალია.

პროფესორ პიტერ კაბაჩნიკის საჯარო ლექცია
2013-12-16 14:53
მეცნიერებათა და ხელოვნების ფაკულტეტი მასპინძლობს Staten Island-ის კოლეჯის პროფესორს – პიტერ კაბაჩნიკს (http://www.csi.cuny.edu/faculty/KABACHNIK_PETER.html), რომელიც ჩაატარებს საჯარო ლექციას თემაზე:
”Questions of Memory in Post-Soviet Space: The Multiple Meanings of Stalin in Georgia”.
ლექციაზე განხილული იქნება პოლიტიკური მეხსიერების, სტალინისა და საბჭოთა პერიოდის ირგვლივ არსებული საკითხები, მათ შორის: პოლიტიკური მეხსიერების გავლენა პოსტ-საბჭოთა სივრცეში, პოლიტიკური მეხსიერების სიმბოლოების რეპრეზენტაცია საჯარო სივრცეში; როგორ ხდება ამ მეხსიერების განხილვა ყოველდღიურ ცხოვრებაში და რატომაა მნიშვნელოვანი მისი არსის ცოდნა დებატების უკეთ გაგებისათვის.
საჯარო ლექცია ჩატარდება 17 დეკემბერს, 18:00 საათზე, A 101 აუდიტორიაში (მისამართი: ჭავჭავაძის გამზ. # 32, პირველი სართული).
დასწრება თავისუფალია.

უნიკინო 20 დეკემბერს: ”ლეგენდა 1900”
2013-12-16 17:37
პარასკევს, 20 დეკემბერს, 18:00 საათზე, ილიას სახელმწიფო უნივერსიტეტის A კორპუსში, 101-ე აუდიტორიაში, უნიკინოში ნაჩვენები იქნება ჯუზეპე ტორნატორეს ფილმი „ლეგენდა 1900“ (1998).
მონაწილეობენ: ბილ ნანი, ტიმ როტი, ფრუით ტეილორ ვინსი, მელანი ტირიერი, კლარენს უილიამს III, პიტერ ვონი.
თარგმანი : გიორგი ჩიკვაიძე

კონსტიტუცია და დემოკრატია
2013-12-17 10:34
პარასკევს, 20 დეკემბერს, 18:30 წუთზე, ილიას სახელმწიფო უნივერსიტეტის კონსტიტუციური კვლევების ცენტრის მიერ გამოცხადებული სალექციო პროგრამის ფარგლებში – “კონსტიტუცია და დემოკრატია”, ჩატარდება რიგით მეორე ლექცია თემაზე:“კონსტიტუცია და დემოკრატიული ტრანზიცია”.
ლექციას წაიკითხავს დავით აფრასიძე – ილიას სახელმწიფო უნივერსიტეტის სრული პროფესორი, პოლიტიკურ მეცნიერებათა დოქტორი.
ხანგრძლივობა: 1:30 სთ.
ჩატარების ადგილი: ილიას სახელმწიფო უნივერსიტეტი, B102, ი. ჭავჭავაძის გამზ. N32.
ლექციას დაესწრებიან მხოლოდ პროგრამის ფარგლებში წინასწარ დარეგისტრირებული და შერჩეული მონაწილეები.

მეთიუ ლაითის საჯარო ლექცია
2013-12-17 11:42
მეცნიერებათა და ხელოვნების ფაკულტეტი მასპინძლობს ტორონტოს უნივერსიტეტის პროფესორს – მეთიუ ლაითს (http://criminology.utoronto.ca/home/matthew_light.html), რომელიც ჩაატარებს საჯარო ლექციას თემაზე: ”ოფიციალური პირების გასამართლება კანადასა და სხვა ქვეყნებში კორუფციისა და სხვა დანაშაულებრივი ქმედებებისათვის”.
საჯარო ლექცია ჩატარდება 20 დეკემბერს, 18:00 საათზე, E 304 აუდიტორიაში (მისამართი: ჩოლოყაშვილისი გამზ. # 3/5, მე-3 სართული).
დასწრება თავისუფალია.

ბიოფიზიკის მიმართულების სემინარი
2013-12-17 12:31
20 დეკემბერს 15:00 საათზე ილიას სახელმწიფო უნივერსიტეტის G კორპუსის 106 აუდიტორიაში ჩატარდება ბიოფიზიკის მიმართულების სემინარი ”დნმ-ს კვადრუპლექსების თერმოდინამიკა და კინეტიკა”.
მოხსენება შეეხება დნმ-ს კუადრუპლექსების კვლევას. საუბარი იქნება ამ მიმართულებით განხორციელებულ კვლევით პროექტებზე:

ყულფის როლი დნმ-ს კვადრუპლექსის სტაბილურობაში
ერთ პრაიმერიანი ექსპონენციალური კვადრუპლექს პრაიმერის ამპლიფიკაცია (QPA) .

მომხსენებლები: დოქტორანტები ლევან ლომიძე და დავით გვარჯალაძე

შვეიცარული კუთხის გახსნა ილიაუნიში
2013-12-18 11:46
20 დეკემბერს, 11:00 საათზე ილიას სახელმწიფო უნივერსიტეტის ავსტრიულ ბიბლიოთეკაში გაიმართება შეხვედრა, რომელიც ეძღვნება უნივერსიტეტის ავსტრიული კულტურის ცენტრში (Österreich-Bibliothek) შვეიცარული კუთხის გახსნას. პროექტის ინიციატორები არიან ავსტრიისა და შვეიცარიის საგარეო საქმეთა სამინისტროები და შვეიცარიის კულტურის სახელმწიფო ფონდი Pro Helvetia. შვეიცარიის ელჩის მოადგილე ბატონი ფლორიან გაბლერი უნივერსიტეტს გადასცემს ფონდის საჩუქარს, თანამედროვე გერმანულენოვანი შვეიცარელი ავტორების წიგნებს და ისაუბრებს სამომავლო თანამშრომლობის პერსპექტივებზე.

სადიპლომო პროექტების პრეზენტაცია
2013-12-18 15:05
შაბათს, 21 დეკემბერს, 15:00 საათზე, ილიას სახელმწიფო უნივერსიტეტში (B კორპუსი, ოთახი 202) გაიმართება გამოფენა, სახელწოდებით: „ANIMAL PLANET”. პროექტს წარმოადგენენ ილიას სახელმწიფო უნივერსიტეტის სახვითი და გამოყენებითი ხელოვნების ცენტრის მილევადი პროფესიული საგანმანათლებლო პროგრამების კურსდამთავრებულები, რომლების ხუთ სპეციალობაში ერთიანდებიან:
• დაზგური ფერწერა
• საიუველირო ხელოვნება (ოქრომჭედლობა და მინანქარი)
• კომპიუტერული დიზაინი და დაზგური გრაფიკა
• ინტერიერის, ექსტერიერის, მონუმენტური მოხატვის, კერამიკისა და ვიტრაჟის ხელოვნება.
• ძეგლთა და ცვა და რეაბილიტაცია (ნაგებობები, ხატწერა, ქვის, ხისა და ლითონის დამუშავება)
ყველა კურსდამთავრებულმა შეასრულა ინდივიდუალური ნამუშევარი იმ კომპოზიციასა და მასალაში, რომელიც გათვალისწინებული იყო შესაბამის პროგრამაში. ეს ნამუშევრები გაერთიანებულია საერთო კონცეფციით და ერთიანი კომპოზიციით.
პროექტის შექმნის იდეა მომდინარეობს დღევანდელი რეალობიდან – ტექნიკური პროგრესის პირობებში ადამიანის მიერ მაქსიმალური კომფორტის ძიებისას საფრთხის წინაშე დადგა ჩვენი პლანეტის ფლორისა და ფაუნის მრავალფეროვნება. Homo sapiens -ის გაუაზრებელი ქმედებით გადაშენდა ცხოველთა უამრავი სახეობა და კიდევ ბევრს ემუქრება გაქრობა, ეს კი საბოლოოდ ჩვენივე განადგურების საწინდარია.
პროექტით „ANIMAL PLANET” სახვითი და გამოყენებითი ხელოვნების მიმართულების დიპლომანტები შეეცადნენ კიდევ ერთხელ შეეხსენებინათ კაცობრიობისთვის იმ უხილავი ჯაჭვის არსებობა, რომელიც ჩვენ პლანეტაზე მცხოვრებ ყველა ცოცხალ არსებას აკავშირებს ერთმანეთთან. სამყარო მთლიანი ორგანიზმია, სადაც ყველას, თუნდაც ყველაზე პატარა არსებასაც, მნიშვნელოვანი ადგილი უკავია და ადამიანი ვალდებულია გაუფრთხილდეს და დაიცვას ისინი, თუნდაც იმიტომ, რათა თავად მისი არსებობა ამ პლანეტაზე არ დადგეს კითხვის ნიშნის ქვეშ.

საინფორმაციო შეხვედრა - ერაზმუს მუნდუსი
2013-12-18 15:11
მოგესალმებით და გაცნობებთ, რომ 2013 წლის 20 დეკემბერს, 16:00 საათზე,ილიას სახელმწიფო უნივერსიტეტის A101 აუდიტორიაში (ჭავჭავაძის 32) გაიმართება Erasmus Mundus-ის მეორე აქტივობის პროექტების ALRAKIS II, EUROEAST, ELECTRA საინფორმაციო შეხვედრა.
შეგახსენებთ, რომ პროგრამა გულისხმობს ბაკალავრების,მაგისტრანტების,დოქტორანტებoს, პოსტ-დოქტორანტებისა და აკადემიური/ადმინისტრაციული პერსონალის მობილობას ევროპული ქვეყნების სხვადასხვა უმაღლეს საგანმანათლებლო დაწესებულებებში.
კონკურსში გამარჯვებულებს პროგრამის ფარგლებში დაენიშნებათ სტიპენდია. ამასთანავე, პროგრამა ანაზღაურებს მგზავრობისა და მასთან დაკავშირებულ ხარჯებს, ფარავს მობილობის პერიოდში დაზღვევისა და სწავლის საფასურს.
განაცხადების მიღება ხდება ელექტრონულად:
ALRAKIS II – http://www.alrakis2.eu/index.asp?p=1763&a=1744
EUROEAST – https://emecw.gis.lu.se/apply/?lot=EUROEAST
ELECTRA – https://emecw.gis.lu.se/apply/?lot=ELECTRA
კონკურსში მონაწილეთა შერჩევა მოხდება წარდგენილი საბუთების საფუძველზე.
განაცხადების მიღების ბოლო ვადაა:
ALRAKIS II – 2014 წლის 12 იანვარი.
EUROEAST – 2014 წლის 3 თებერვალი.
ELECTRA – 2014 წლის 31 იანვარი.
პროექტების შესახებ დეტალური ინფორმაცია იხილეთ შესაბამის ვებგვერდებზე:
ALRAKIS II – http://www.alrakis2.eu/index.asp?p=1733&a=1733
EUROEAST – http://www.euroeast.polito.it/
ELECTRA – http://www.electra-project.eu/
დამატებითი შეკითხვების შემთხვევაში მიმართეთ ილიას სახელმწიფო უნივერსიტეტის განვითარებისა და საგარეო ურთიერთობების სამსახურს:
მისამართი: ჩოლოყაშვილის 3/5, ოთახი E105
ტელ: 214 13 88
ელ-ფოსტა:
ALRAKIS II – alrakis@iliauni.edu.ge
EUROEAST – euroeast@iliauni.edu.ge
ELECTRA – electra@iliauni.edu.ge

აღმოსავლეთმცოდნეობის ინსტიტუტის სამეცნიერო კონფერენცია
2013-12-19 14:51
2013 წლის 20–21 დეკემბერს ტარდება აღმოსავლეთმცოდნეობის ინსტიტუტის ყოველწლიური სამეცნიერო კონფერენცია. კონფერენციაზე წარმოდგენილი იქნება მოხსენებები ქართულ–აღმოსავლური ენობრივი და ლიტერატურული კონტაქტების, აღმოსავლური ლიტერატურის, ხელოვნების, ახლო აღმოსავლეთის ისტორიისა და თანამედროვე მდგომარეობის შესახებ; შეჯამდება გასული წლის მანძილზე ინსტიტუტის თანამშრომელთა მიერ განხორციელებული სამეცნიერო მუშაობა.
მისამართი: ილიას სახელმწიფო უნივერსიტეტის S კორპუსი, აკად. გ. წერეთლის ქ. 3, ოთახი #104.
კონფერენციის პროგრამა იხ. დანართში

ერაზმუს მუნდუსის კურსდამთავრებულებთან შეხვედრა
2013-12-20 14:49
2013 წლის 24 დეკემბერს, 17:00 საათზე, ილიას სახელმწიფო უნივერსიტეტის წიგნის მაღაზია ,,ლიგამუსი” უმასპინძლებს შეხვედრას ერაზმუს მუნდუსის კურსდამთავრებულებთან.
შეხვედრის მიზანია დისკუსიის გამართვა ისეთ საკითხებზე, როგორიც არის: ძირითადი გამოწვევები გაცვლით პროგრამაში მონაწილეობის პროცესში და ერთობლივი მსჯელობა, თუ როგორ შეუძლია ილიას სახელმწიფო უნივერსიტეტის ადმინისტრაციას, კიდევ უფრო მეტად შეუწყოს ხელი გაცვლითი პროექტებით მიმავალ სტუდენტებს როგორც მოსამზადებელ პერიოდში, ისე შემდგომში.
ასევე გაიმართება ერაზმუს მუნდუსის კლუბის პრეზენტაცია, რომლის ჩამოყალიბებას ხელმძღვანელობენ პროგრამის კურსდამთავრებულები.

კოლოკვიუმი თემაზე-ჰიგსის აღმოჩენა და პერსპექტივა
2013-12-24 10:13
გაცნობებთ, რომ 26 დეკემბერს, 16:00 საათზე ილიას სახელმწიფო უნივერსიტეტში (G 106 დარბაზი) კანზასის სახელმწიფო უნივერსიტეტის (აშშ) პროფესორი, ქეთი ქააძე ჩაატარებს კოლოკვიუმს თემაზე ჰიგსის აღმოჩენა და პერსპექტივა – ჰიგსის ბოზონის აღმოჩენა ნაწილაკთა ფიზიკის უახლესი ფუნდამენტური მიღწევაა. ეს ბოზონი იწინასწარმეტყველეს 1964 წელს და ითვლებოდა, რომ მისგან წარმოიქმნებოდა ატომების შემადგენელი ელემენტარული ნაწილაკები, რომელთა გამო სამყარო არის ისეთი, როგორსაც ვხედავთ. საყოველთაოდ ითვლება, რომ ამ აღმოჩენას ფუნდამენტური ნაწილაკების და მათი ურთიერთქმედებების სტანდატრული მოდელი სისრულეში მოჰყავს. მიუხედავად ამისა, მოდელი კვლავაც ვერ პასუხობს მრავალ კითხვას, მათ შორის ფარული მასის წარმოშობის საკითხს, იმას, თუ რატომ არის მიზიდულობა სხვა ძალებზე ბევრად სუსტი და ბევრ სხვა საკითხს. ეს ყველაფერი მიუთითებს იმაზე, რომ უნდა ველოდოთ ახალ მოვლენებს.
კოლოკვიუმზე საუბარი იქნება დიდ ადრონულ კოლაიდერზე ახალი ბოზონის აღმოჩენის მნიშვნელობის შესახებ, ასევე ჰიგსის ფიზიკის CMS-ის (კომპაქტური მიუონური სოლენოიდის) ექსპერიმენტის უახლეს და შთამბეჭდავ შედეგებზე და სტადნარტული მოდელის მიღმა არსებულ ახალ ფიზიკურ მოდელებზე.
ინფორმაცია მომხსენებელზე:
ქეთი ქააძე
განათლება:
2005 ივ.ჯავახიშვილის თბილისის სახელმწიფო უნივერსიტეტის მაგისტრი
2010 კანზასის სახელმწიფო უნივერსიტეტის Ph.D
პოზიცია:
2010-2013 მკვლევარი CERN-ში (შვეიცარია)
2013-დან პოსტდოქტორი, ასოცირებული მკვლევარი ფერმის ეროვნულ ლაბორატორიაში (აშშ)
2014-დან კანზასის სახელმწიფო უნივერსიტეტის (აშშ) პროფესორი
კვლევის თემები:
ნეიტრალური ჰიგსის ბოზონის ტაუ ლეპტონების წყვილად დაშლა და სტანდარტული მოდელის მიღმა ფიზიკის ძიება ტაუ ლეპტონების მეშვეობით;
ელექტროსუსტი ვექტორული ბოზონების ფიზიკა.

საუკეთესო ქართული რომანი
2013-12-24 21:22
„საუკეთესო ქართული რომანი“ – 25 დეკემბერს ტელეკომპანია „იმედის “ შუა დღის გადაცემაში „დღის შოუ“ გამოვლინდება 2012 და 2013 წლების „საუკეთესო ქართული რომანი“.
25 დეკემბერს ტელეკომპანია „იმედის “ შუა დღის გადაცემაში „დღის შოუ“ გამოვლინდება 2012 და 2013 წლების „საუკეთესო ქართული რომანი“.
წელს კონკურსში მონაწილეობა 30 ქართულმა რომანმა და ავტორმა მიიღო, სწორედ მათგან შეირჩა ორი საუკეთესო.
სპეციალური ჟიური, რომელიც 11 წევრისგან შედგება (6 პროფესორი და 5 სტუდენტი), ერთი თვის განმავლობაში ეცნობოდა რომანებს. კონკურსის ჟიურის შემადგენლობა კონფიდენციალურია. ჟიურის წევრები ინდივიდუალურად აფასებენ ნაწარმოებს საერთო შკალის მიხედვით. იმარჯვებს ის რომანი, რომელიც ყველაზე მეტ ქულას მიიღებს.
შეგახსენებთ, რომ „საუკეთესო ქართული რომანი“ ილიას სახელმწიფო უნივერსიტეტის ყოველწლიური ლიტერატურული კონკურსია, რომლის მიზანიც ქართული რომანის წერის სტიმულირება და პოპულარიზაციაა. „საუკეთესო ქართული რომანი“ 2010 წლიდან მოქმედებს. 2010 წლის პრემიის მფლობელი გახდა აკა მორჩილაძე, 2011 წლის კი – ზაზა ბურჭულაძე. 2012 წელს კონკურსი რომანების სიმცირის გამო არ ჩატარდა.

კონსტიტუციის მნიშვნელობა დემოკრატიის განვითარებისთვის
2013-12-26 10:32
ხუთშაბათს, 26 დეკემბერს, 18:30 სთ-ზე, ილიას სახელმწიფო უნივერსიტეტის კონსტიტუციური კვლევების ცენტრის სალექციო პროგრამის ფარგლებში – “კონსტიტუცია და დემოკრატია”, ჩატარდება რიგით მე-3 ლექცია თემაზე: “კონსტიტუციის მნიშვნელობა დემოკრატიის განვითარებისთვის”.
ლექციას წაიკითხავს გია ნოდია – ილიას სახელმწიფო უნივერსიტეტის პროფესორი.
ჩატარების ადგილი: ილიას სახელმწიფო უნივერსიტეტი, B 102, ი. ჭავჭავაძის გამზ. N 32.
ხანგრძლივობა: 1:30 სთ.
ლექციას დაესწრებიან მხოლოდ პროგრამის ფარგლებში წინასწარ დარეგისტრირებული და შერჩეული მონაწილეები.

გია დვალის ლექცია-სემინარი ილიაუნიში
2013-12-26 16:56
30 დეკემბერს, 15:00 საათზე, ილიას სახელმწიფო უნივერსიტეტის G-106 აუდიტორიაში გაიმართება პროფესორ გია დვალის ლექცია-სემინარი თემაზე: ,,შავი ხვრელებისა და კოსმოლოგიის კვანტური ფიზიკა”.

მალხაზ თორიას საჯარო ლექცია
2014-01-09 11:15
მეცნიერებათა და ხელოვნების ფაკულტეტის ასისტენტ-პროფესორი – მალხაზ თორია, ატარებს საჯარო ლექციას თემაზე: ”1921 წლის საბჭოთა ოკუპაცია და 2008 წლის აგვისტოს ომი – ისტორიული ანალოგია, როგორც მეხსიერების პროექტი”.

საჯარო ლექცია ჩატარდება 16 იანვარს, 18:00 საათზე, A 101 აუდიტორიაში (მისამართი: ჭავჭავაძის გამზ. # 32, პირველი სართული).
დასწრება თავისუფალია.

ქართული თეატრის კვლევის ცენტრის პრესკონფერენცია
2014-01-10 12:54
13 იანვარს, 13 საათზე, წიგნის მაღაზია „ლიგამუსში“ (ჭავჭავაძის #34) ილიას სახელმწიფო უნივერსიტეტის თანამედროვე ქართული თეატრის კვლევის ცენტრი გამართავს პრესკონფერენციას, რომელიც 2013 წლის ქართული თეატრის სტატისტიკური კვლევის შედეგებს მიეძღვნება. კვლევა, რომელიც თანამედროვე ქართული თეატრის კვლევის ცენტრმა წარმოადგინა ეყრდნობა საქართველოში მოქმედი 37 თეატრის (თბილისის, დამოუკიდებელი, რეგიონული) 2013 წლის მონაცემებს.
პრესკონფერენციაზე გამოვლინდება წარმატებული თეატრები შემდეგი კატეგორიების მიხედვით:

• პრემიერებით გამორჩეული თეატრები,
• საერთაშორისო გასტროლებით გამორჩეული თეატრები,
• ქვეყნის შიგნით ყველაზე ხშირად გასტროლიორი თეატრები,
• საუკეთესო მასპინძელი თეატრები,
• თანამედროვე ქართველი დრამატურგი, რომლის პიესაც ყველაზე მეტჯერ იდგმება ქართულ სცენაზე,
• ფუნქციურად დატვირთული თეატრები
• მაყურებლის აქტივობით გამორჩეული თეატრები
• 2013 წლის ყველაზე პროდუქტიული რეჟისორები, თეატრის მხატვრები, მსახიობები.
კვლევა მომზადებულია მხოლოდ რაოდენობრივი მაჩვენებლების მიხედვით და ის არ ასახავს სპექტაკლებისა და მსახიობთა მიერ შესრულებული როლების მხატვრულ ხარისხს.
პრესკონფერენციაში მონაწილეობას მიიღებენ თანამედროვე ქართული თეატრის კვლევის ცენტრის ხელმძღვანელი ლაშა ჩხარტიშვილი, საქართველოს თეატრის კრიტიკოსთა კავშირის თავმჯდომარე ნიკოლოზ წულუკიძე, თეატრის კრიტიკოსთა საერთაშორისო ასოციაციის საქართველოს სექციის ხელმძღვანელი ირინა ღოღობერიძე და კავშირის „კულტურა“ პრეზიდენტი მაკა ვასაძე.
კვლევის შედეგების და სრული მონაცემების ხილვა შეგიძლიათ ინტერნეტ პორტალზე – www.georgiantheatre.ge
2013 წლის მნიშვნელოვანი თეატრალური მოვლენები
2013 წელი მნიშვნელოვანი, წარმატებული და გარდამტეხი წელი იყო ქართული თეატრისათვის. საქართველოს თეატრებმა ფუნქციონირება დაიწყეს ახალი კანონის „პროფესიული თეატრების შესახებ“ შესაბამისად. 2013 წელს საქართველოს 50-მდე თეატრში დაინიშნა ახალი სამხატვრო ხელმძღვანელი. კულტურის სამინისტროში დაიწყო მუშაობა კულტურის პოლიტიკის კონცეფციის შექმნაზე.
წლის განმავლობაში 200-ზე მეტი ახალი სპექტაკლი დაიდგა საქართველოს 48 სახელმწიფო და კერძო თეატრში, რაც შარშანდელ წელთან შედარებით 46%-ით მეტია.
მნიშვნელოვანი თეატრალური მოვლენა, თანამედროვე ქართული თეატრის კვლევის ცენტრის აზრით, წელსაც რჩება თბილისის საერთაშორისო თეატრალური ფესტივალი, მიხეილ თუმანიშვილის ხელოვნების საერთაშორისო ფესტივალის „საჩუქარი“ აღდგენა და თეატრალური პრემია „დურუჯის“ დაჯილდოების ცერემონიალი, გაიხსნა ახალი სათეატრო სივრცეები – „ახალი სცენა“ და „თეატრი ფაბრიკა“.
წელს დიდი წარმატება ჰქონდა ქართულ თეატრს საერთაშორისო ასპარესზე. საქართველოს 10-ზე მეტი თეატრი საგასტროლოს იმყოფებოდა საქართველპოს ფარგლებს გარეთ, რომელთაგან აღსანიშნავია მარჯანიშვილის თეატრის საგასტროლო ტურნე ევროპაში ლევან წულაძის სპექტაკლით „როგორც გენებოთ“, სპექტაკლი წარმოდგენილი იყო მეორე მიწვევით შექსპირის თეატრში „გლობუსი“ ფესტივალის „მსოფლიო გლობუსში“ ფარგლებში.
მნიშვნელოვანი მოვლენა იყო თბილისის ალ. გრიბოედოვის სახელობის რუსული დრამატული თეატრის წარმატება საერთაშორისო ფესტივალებზე. მათ შორის, ავთანდილ ვარსიმაშვილის სპექტაკლმა „ფეხმარდი ცხენი“ სლავური კულტურის საერთაშორისო ფესტივალზე „ოქროს რაინდი“ გრან-პრი დაიმსახურა. გრი¬ბო¬ე¬დოვს თე¬ატრს მი¬ე¬ნი¬ჭა ასევე პრე¬მია „თე¬ატ¬რა¬ლის ვარ¬ს¬კ¬ვ¬ლა¬ვი“ ნო¬მი¬ნაცი¬ა¬ში „სა¬უ¬კე-თე¬სი რუ¬სუ¬ლი თე¬ატ¬რი საზღ¬ვარ¬გა¬რეთ“.
2013 წელს განხორციელებულ დადგმებს შორის სათეატრო კრიტიკის განსაკუთრებული მოწონება დაიმსახურა სპექტაკლებმა: „ტროელი ქალები“ (სამეფო უბნის თეატრი, რეჟისორი დათა თავაძე), „გრონჰოლმის მეთოდი“ (მარჯანიშვილის თეატრი, რეჟისორი თემურ ჩხეიძე), „ზამთრის ზღაპარი“ (თბილისის მოზარდ მაყურებელთა თეატრი, რეჟისორი დათა თავაძე), „კალასი“ (თეატრი ფაბრიკა, რეჟისორი რობერტ სტურუა), „ტარტიუფი“ (მარჯანიშვილის თეატრი, რეჟისორი ლევან წულაძე).
2013 წლის განმავლობაში სარემონტო სარეაბილიტაციო სამუშაოები მიმდინარეობდა ფოთის, ბათუმის მოზარდ მაყურებელთა და ილიაუნის თეატრებში. ახალი წლიდან ეს თეატრები რეკონსტრუირებულ შენობებში გამართავენ პრემიერებს.
2013 წელს ქართულმა თეატრმა მნიშვნელოვანი დანაკლისი განიცადა. გარდაიცვალა მსახიობები ოთარ მეღვინეთუხუცესი, გურამ საღარაძე, რეზო თავართქილაძე, რეჟისორები გიგა ლორთქიფანიძე, ლევან მირცხულავა, სცენოგრაფი თემურ ნინუა და თეატრმცოდნე ნათელა ურუშაძე.
დაწვრილებითი ინფორმაციისთვის დაგვიკავშირდით: 577 904041

სამყაროს მოკლე ისტორია
2014-01-13 12:04
ორშაბათს 13 იანვარს 15:00 საათზე ილიას სახელმწიფო უნივერსიტეტის G კორპუსის 106 აუდიტორიაში ჩატარდება ფიზიკისა და ასტრონომიის მიმართულების კოლოქვიუმი
„სამყაროს მოკლე ისტორია: შორეული წარსულიდან შორეულ მომავლამდე“
მოხსენებაში განვიხილავთ სამყაროს ისტორიას – სამყაროს დაბადებიდან დღემდე და სამყაროს შორეულ მომავალს. აგრეთვე, ვისაუბრებთ იმ თანამედროვე ასტრონომიულ დაკვირვებებზე, რომლებიც საშუალებას იძლევა აღვადგინოთ ადრეული სამყაროს სურათი და გავითვალოთ სამყაროს მომავალი. სამყაროს დაბადება თანამედროვე კოსმოლოგიის ერთ-ერთი მთავარი ამოუხსნელი ამოცანაა და მოხსენების ფარგლებში ამ ამოცანის გადაჭრის სხვადასხვა მიდგომას შევეხებით.
მომხსენებელი: თინათინ კახნიაშვილი

საჯარო ლექცია „ნაციონალიზმი და თანამედროვე ხელოვნება“
2014-01-14 10:31
ილიას სახელმწიფო უნივერსიტეტში სეზგინ ბოინიკი და მინა ჰენრიკსონი ჩაატარებენ საჯარო ლექციას თემაზე: ნაციონალიზმი და თანამედროვე ხელოვნება.
რა კავშირია მათ შორის? როგორ მუშაობს სახელმწიფოს იდეოლოგიური აპარატი თანამედროვე ხელოვნების სფეროში? რა შესაძლებლობებს გვთავაზობს თანამედროვე ხელოვნება ნაციონალისტური იდეოლოგიისგან გასათავისუფლებლად?
საჯარო ლექცია ჩატარდება 23 იანვარს, 16:00 საათზე, ილიას სახელმწიფო უნივერსიტეტის G 106 აუდიტორიაში.
მომხსენებლების ბიოგრაფიები შეგიძლიათ იხილოთ ბმულზე http://geoairresidency.blogspot.com/2014/01/sezgin-boynik-minna-henriksson.html
სეზგინ ბოინიკი და მინა ჰენრიკსონი იმყოფებიან თბილისში, გეოეარის სახელოვნებო რეზიდენციაში. http://geoairresidency.blogspot.com/
ლექცია ჩატარდება ინგლისურ ენაზე.

ლექციები თემებზე:
2014-01-14 10:34
ვიდეოლექციის ნახვა შესაძლებელია ბმულზე გადასვლით
გაცნობებთ, რომ 17 იანვარს, 18:00 საათზე, ილიას სახელმწიფო უნივერსიტეტის G106 დარბაზში გაიმართება ,,საუკეთესო ქართული რომანის” გამარჯვებულების, ჯაბა ზარქუას და ანა კორძაია-სამადაშვილის ლექციები თემებზე: “გმირი” და “2084”“.
გმირი, რომელიც არ გამოირჩევა არც ბრძოლასა თუ შრომაში თავდადებით, არც მამაცობითა და გამბედაობით, არც ძველი ეპიკური პოემებისა და მითების ზეციური ძალით დაჯილდოებული მთავარი მოქმედი პირია, ის უბრალოდ მხატვრული ნაწარმოების მოქმედი პერსონაჟია.
ერთად მიმოვიხილოთ, როგორი იყო ლიტერატურული გმირი გასულ საუკუნეში და როგორია ის დღეს. ვიფიქროთ, როგორ გმირს ელის თანამედროვე ქართულენოვანი მკითხველი.
შეგახსენებთ, რომ ადგილების რაოდენობა შეზღუდულია.
ლექციაზე დასწრების მსურველებმა გთხოვთ გაიაროთ რეგისტრაცია ელექტრონულ მისამართზე: pr@iliauni.edu.ge
(მოგვწერეთ სახელი, გვარი, სტატუსი და საკონტაქტო ინფორმაცია)

უნიკინო 24 იანვარს: ”აეროპლანი”
2014-01-15 11:24
პარასკევს, 24 იანვარს, 18:00 საათზე, ილიას სახელმწიფო უნივერსიტეტის A კორპუსში, 101-ე აუდიტორიაში, უნიკინოში ნაჩვენები იქნება დევიდ ცუკერის ფილმი „აეროპლანი“ (1980).
მონაწილეობენ:ლესლი ნილსენი, რობერტ ჰეისი, ჯული ჰეგერტი, ლოიდ ბრიჯისი, პიტერ გრეივზი, რობერტ სტექი.
თარგმანი: გიორგი ჩიკვაიძე.

საინფორმაციო შეხვედრა - ერაზმუს მუნდუსი
2014-01-15 13:40
მოგესალმებით და გაცნობებთ, რომ 2014 წლის 17 იანვარს, 16:00 საათზე,ილიას სახელმწიფო უნივერსიტეტის A101 აუდიტორიაში (ჭავჭავაძის 32) გაიმართება Erasmus Mundus-ის მეორე აქტივობის პროექტების ALRAKIS II, EUROEAST, ELECTRA, HUMERIA საინფორმაციო შეხვედრა.
შეგახსენებთ, რომ პროგრამა გულისხმობს ბაკალავრების,მაგისტრანტების,დოქტორანტებoს, პოსტ-დოქტორანტებისა და აკადემიური/ადმინისტრაციული პერსონალის მობილობას ევროპული ქვეყნების სხვადასხვა უმაღლეს საგანმანათლებლო დაწესებულებებში.
კონკურსში გამარჯვებულებს პროგრამის ფარგლებში დაენიშნებათ სტიპენდია. ამასთანავე, პროგრამა ანაზღაურებს მგზავრობისა და მასთან დაკავშირებულ ხარჯებს, ფარავს მობილობის პერიოდში დაზღვევისა და სწავლის საფასურს.
განაცხადების მიღება ხდება ელექტრონულად:
ALRAKIS II – http://www.alrakis2.eu/index.asp?p=1763&a=1744
EUROEAST – https://emecw.gis.lu.se/apply/?lot=EUROEAST
ELECTRA – https://emecw.gis.lu.se/apply/?lot=ELECTRA
HUMERIA – http://www.humeria-application.eu/
კონკურსში მონაწილეთა შერჩევა მოხდება წარდგენილი საბუთების საფუძველზე.
განაცხადების მიღების ბოლო ვადაა:
ALRAKIS II – 2014 წლის 31 იანვარი.
EUROEAST – 2014 წლის 3 თებერვალი.
ELECTRA – 2014 წლის 31 იანვარი.
HUMERIA – 2014 წლის 24 თებერვალი.
პროექტების შესახებ დეტალური ინფორმაცია იხილეთ შესაბამის ვებგვერდებზე:
ALRAKIS II – http://www.alrakis2.eu/index.asp?p=1733&a=1733
EUROEAST – http://www.euroeast.polito.it/
ELECTRA – http://www.electra-project.eu/
HUMERIA – http://humeria.eu/
დამატებითი შეკითხვების შემთხვევაში მოგვმართოთ ილიას სახელმწიფო უნივერსიტეტის განვითარებისა და საგარეო ურთიერთობების სამსახურს:
მისამართი: ჩოლოყაშვილის 3/5, ოთახი E105
ტელ: 214 13 88
ელ-ფოსტა:
ALRAKIS II – alrakis@iliauni.edu.ge
EUROEAST – euroeast@iliauni.edu.ge
ELECTRA – electra@iliauni.edu.ge
HUMERIA – humeria@iliauni.edu.ge

შეხვედრა ანსამბლ "ძირიანთან"
2014-01-22 10:22
24 იანვარს, 18.00-ზე, ილიას სახელმწიფო უნივერსიტეტის წიგნის მაღაზია „ლიგამუსში“ გაიმართება ილიაუნის მუსიკის ცენტრის სტუდენტების შეხვედრა ქართულ ფოლკლორულ ანსამბლთან „ძირიანი“.
ღონისძიებაზე დასწრება თავისუფალია.

ანტონიუ კარლუშ ჟობიმის დაბადების დღე
2014-01-22 10:23
25 იანვარს ილიას სახელმწიფო უნივერსიტეტის მუსიკის ცენტრი აღნიშნავს დიდი ბრაზილიელი კომპოზიტორის, მომღერლისა და პიანისტის, ანტონიუ კარლუშ ჟობიმის დაბადების დღეს.
ღონისძიებას კონცერტი-პრეზენტაციის ფორმა აქვს. მასში ილიაუნის ჯაზის მიმართულების სტუდენტები გააცნობენ მაყურებელს ჟობიმის ბიოგრაფიის საინტერესო ფაქტებს და აჩვენებენ მისი ცხოვრებისა და შემოქმედების ამსახველ ვიდეო და ფოტო მასალას. ყველაფერი ეს სტუდენტების მიერ შესრულებული ჟობიმის სიმღერებით გაზავდება. კონცერტში ასევე მონაწილეობენ ილიაუნის სტუდენტებისა და ლექტორებისგან შემდგარი ინსტრუმენტული ჯაზ-სექსტეტი, და ილიაუნის ვოკალური ჯაზ-კვარტეტი; მონაწილეთა შორის არიან ჩვენი უნივერსიტეტის ჯაზის მიმართულების კურსების თავისუფალი მსმენელები ი.ჯავახიშვილის სახელობის, თეატრალური და ტექნიკური უნივერსიტეტებიდან.
კონცერტი-პრეზენტაცია ჩატარდება წიგნის მაღაზია “ლიგამუსში”, 15.00-ზე. დასწრება თავისუფალია.

ჯონ ჰილის საჯარო ლექცია
2014-01-23 11:43
7 თებერვალს, 13:00 საათზე, ილიას სახელმწიფო უნივერსიტეტის G 106 დარბაზში გაიმართება ლექცია ,,ტრისტანი და იზოლდა. რომანტიკული სიყვარული, სულის სიმღერა თუ ღალატის ცოდვა”.
ლექცია შეეხება პოპულარულ და მშვენიერ ლეგენდას, რომლის 80-მდე ვერსია შემოგვრჩა. მომხსენებელი განიხილავს ამ ლეგენდის არქეტიპულ წყაროებს და ადამიანური ვნების ღრმა სტრუქტურას.
ეს ლეგენდა წარმოაჩენს რა ადამიანური სიყვარულის ბნელ აჩრდილოვან მხარეებს, წარმოადგენს შუასაუკუნეების ნორმებისადმი შეურიგებელ ბრძოლასა და სულის ტანჯვის დიაგნოზს. ეს მარადიული სულიერი ტანჯვა კაცობრიობის გაჩენის დღიდან არსებობს და მკურნალობას საჭიროებს. ამ ლეგენდის ფსიქოლოგიური ანალიზის დროს მრავალი კითხვა ჩნდება: ლეგენდა უბრალოდ ღალატს გამოხატავს თუ არშემდგარ სიყვარულს? თუ ეს ამბავია უიღბლო შეყვარებულზე, რომელიც დიდი დედის ხატმა შთანთქა, რატომ მთავრდება რომანტიკული სიყვარული ტრაგედიით? როგორ უნდა ვადიდოთ ეროსი, რომელიც სიყვარულის სახელით სამეფოებს ანგრევს, ანადგურებს ადამიანის ღირსებას და ქორწინებას? შესაძლებელია თუ არა ეროსის კულტივირება და მისი მორგება მიწიერი ცხოვრებისათვის, თუ მისი ელექსირი წამლავს ორ ადამიანს შორის ურთიერთობებს?
შესაძლებელია, რომ მის ფარულ მიზანს წარმოადგენდეს დღევანდელ სეკულარულ საზოგადოებაში ადამიანის ტრანაცენდენტურ სამყაროსთან დაახლოება, მაგრამ გვაქვს თუ არა ის შინაგანი სულიერი ძალა, რომ დავიტიოთ ეს საიდუმლო?! შუასაუკუნეებში მითური, ლიტერატურული და რელიგიური სიმბოლოებისგან ექსტრაორდინარული სინკრეტული კომპოზიცია შეიქმნა, რომლის ფესვები უფრო ადრინდელ ხანაში გვხვდება. სიყვარულის ეს ჰიმნი ისე გარდაქმნის ადამიანის გულს, რომ იგი შეეცდება კაცთა მოდგმის მრავალსაუკუნეობრივი ოცნება – გამთლიანება აიხდინოს.
ჯონ ჰილი, ფილოსოფიის დოქტორი, ფსიქოანალიტიკოსი და პედაგოგია.
მან ხარისხი ფილოსოფიაში დუბლინისა და ამერიკის კათოლიკურ უნივერსიტეტებში მოიპოვა, აგრეთვე დაამთავრა ციურიხის კ.გ. იუნგის ინსტიტუტი. ის მოქმედი ტრენინგ-ანალიტიკოსია. ციურიხში ჯონ ჰილს გამოქვეყნებული აქვს ნაშრომები კელტურ მითზე, ჯეიმს ჯოისზე, ქრისტიანულ მისტიციზმზე, იუნგის ასოციაციურ ექსპერიმენტზე, იუნგის წითელ წიგნზე სიზმრებზე და სხვ.
